
Tábori lelkészség Magyarországon

Dolgozatomban a tábori lelkészségről és a tábori lelkészi szolgálatokról írok. Történelmén és szervezeti felépítésén kívül interjúkon keresztül bemutatom a lelkészek felkészítését, missziós életét, hogyan egyeztetik össze a háborút és Istent, hogyan birkóznak meg a hadszíntér helyzeteivel saját lelki világukban és hogyan képesek e mellett a rájuk bízott katonák lelki ápolására.
A Szolgálatok bemutatása egy külön fejezetben kapott helyet. A Katolikus Szolgálati Ág, a Protestáns Szolgálati Ág és a Tábori Rabbinátus szervezeti felépítésén kívül leírom az általuk kínált lehetőségeket, melyek csakis a katonák szórakoztatására és lelki épülésükre szolgálnak.
Az utolsó része dolgozatomnak a tábori lelkészek közelebbi bemutatása.
Írok a lelkészek lelki világáról is. Érdekelt, hogy milyen kihívásokkal kell megküzdeniük a lelkészeknek és hogyan próbálnak ezeknek megfelelni, hogyan egyeztethető össze nekik a háborús környezet.
Feladatom célja az volt, hogy hűen bemutassam a lelkészek eme hivatását. 



